Document ID: /roh_data/filtered/fineweb-2-filterrobots_roh.jsonl.gz/27924

cuntegn
Svizra
Maudet: Maioritad vul sia demissiun
62% da las Genevrinas e dals Genevrins èn dal maini ch'i fiss commensurà sche Pierre Maudet, il cusseglier guvernativ da la PLD, demissiuneschia. Quai resulta d'ina enquista represchentativa sin incumbensa da radio e televsiun da l aSvizra franzosa RTS, la gasetta Le Temps e da Radio Lac.
Sco motivs per la demissiun han blers inditgà che Maudet haja ditg manzignas u ch'el na saja nagin bun exempel. Per 26% da las persunas dumandadas è la demissiun dentant la faussa via. - Dapi mais è Maudet sut squitsch pervi d'ina procedura pervi d'avair gì avantatgs en connex cun in viadi ad Abu Dhabi.
RR novitads 21:00